Source: https://podpora.financnasprava.sk/095678-Oznamovacia-povinnos%C5%A5-pod%C4%BEa--49a-ods-3-z%C3%A1kona-o-dani-z-pr%C3%ADjmov
Timestamp: 2019-10-18 06:31:32+00:00

Document:
Oznamovacia povinnosť podľa § 49a ods. 3 zákona o dani z príjmov
Úvod > Daň z príjmov > Daň z príjmov právnickej osoby > Registračná a oznamovacia povinnosť tuzemskej právnickej osoby > Oznamovacia povinnosť > Oznamovacia povinnosť podľa § 49a ods. 3 zákona o dani z príjmov
Ak právnická osoba je registrovaná podľa § 49a ods. 1 zákona o dani z príjmov a vznikla jej povinnosť zrážať daň alebo preddavky na daň alebo daň vyberať, je povinná, na účel vykonania zmien v registrácii, oznámiť miestne príslušnému správcovi dane skutočnosť, že sa stala platiteľom dane. Oznamovacia povinnosť podľa tohto ustanovenia sa nevzťahuje na platiteľa dane uvedeného v § 43 ods. 17 zákona o dani z príjmov.
Otázka č. 1 – Oznámenie platiteľa dane
Alfa, s.r.o. bola dňa 12. 11. 2018 zapísaná do Obchodného registra a z tohto titulu spoločnosť podala žiadosť o registráciu pre daň z príjmov právnických osôb. Správca dane daňový subjekt zaregistroval dňa 28.12.2018. V mesiaci marec 2019 do spoločnosti nastúpili prví zamestnanci. Je spoločnosť povinná sa registrovať na daňovom úrade ako platiteľ dane?
Keďže spoločnosť Alfa, s.r.o. je už u správcu dane zaregistrovaná pre daň z príjmov, skutočnosť, že sa stala platiteľom dane miestne príslušnému správcovi dane len oznámi. Zákon o dani z príjmov ani daňový poriadok neukladá daňovému subjektu povinnosť splniť si oznamovaciu povinnosť na tlačive, ktorého vzor určilo Ministerstvo financií SR, a preto si ju daňový subjekt môže splniť buď na tlačive „Žiadosť o registráciu, oznámenie zmien a zrušenie registrácie na daň z príjmov a daň z pridanej hodnoty“ alebo cez všeobecné podanie finančnej správy.
Otázka č. 2 - Oznámenie platiteľa dane
Beta, s.r.o. bola dňa 19.12.2015 zapísaná do Obchodného registra a z tohto titulu spoločnosť podala žiadosť o registráciu pre daň z príjmov právnických osôb. Správca dane daňový subjekt zaregistroval dňa 28.12.2015. V mesiaci apríl 2019 spoločnosť na základe rozhodnutia valného zhromaždenia vyplatila tuzemským spoločníkom podiely na zisku vykázaný za zdaňovacie obdobie 2018. Z vyplatených podielov na zisku je spoločnosť povinná zraziť 7% daň. Je spoločnosť povinná sa registrovať na daňovom úrade ako platiteľ dane?
Skutočnosť, že sa spoločnosť stala platiteľom zrážkovej dane je povinná spoločnosť správcovi dane oznámiť buď na tlačive „Žiadosť o registráciu, oznámenie zmien a zrušenie registrácie na daň z príjmov a daň z pridanej hodnoty“ alebo cez všeobecné podanie finančnej správy.
»Oznamovacia povinnosť podľa § 49a ods. 6 zákona o dani z príjmov
»Oznamovacia povinnosť podľa § 49a ods. 8 zákona o dani z príjmov
»Oznamovacia povinnosť podľa § 43 ods. 14 zákona o dani z príjmov
»Oznamovacia povinnosť podľa § 67 ods. 9 daňového poriadku

References: § 49
 § 49
 § 49
 § 43
 § 49
 § 49
 § 43
 § 67